EUROOPAN YHTEISÖJEN KOMISSIO 
Bryssel, 02.02.1998 
KOM(1998) 33 lopull. 
KOMISSION TIEDONANTO 
YMPÄRISTÖN TILA ENTISEN ITA-SAKSAN KUUDESSA OSAVALTIOSSA 
( LÄNDER) 

YMPÄRISTÖN TILA ENTISEN ITÄ-SAKSAN KUUDESSA OSAVALTIOSSA 
( LÄNDER) 
Tiivistelmä 
Neuvoston direktiivin 90/656/ETY nojalla Saksan oli määrä panna täytäntöön EY:n 
ympäristönsuojelua koskeva lainsäädäntö kuudessa uudessa osavaltiossa (Lander) tietyn 
aikataulun mukaisesti ja viimeistään 31. joulukuuta 1995 mennessä. 
Direktiivin 90/656/ETY osalta Saksa ilmoitti komissiolle toteutetuista toimenpiteistä, 
kohdatuista vaikeuksista ja parannuksista, joita on saavutettu kuuden uuden osavaltion 
ympäristöolosuhteissa. 
Lainsäädäntöä on pantu täytäntöön ja toimenpiteitä on toteutettu ajoissa direktiivissä 
90/656/ETY säädettyjen velvoitteiden täyttämiseksi, lukuun ottamatta eräitä vesialan 
direktiivejä. 
Saksa on jättänyt panematta asianmukaisesti täytäntöön EY:n lainsäädännön siltä osin 
kuin kyseessä on järjestelmällisten toimintasuunnitelmien laatiminen juomavetenä 
käytettävästä pintavedestä, samoin kuin uimavettä, vaarallisten aineiden päästöjä ja 
kalanviljelyvesien laatua koskevan lainsäädännön osalta. Kahdessa osavaltiossa on erityisiä 
juomaveden laatuun ja yhdessä S02-päästöihin liittyviä vaikeuksia, ja kolmella alueella on 
lyijypäästöihin liittyviä vaikeuksia. 
L Johdanto 
Siirtymäkauden toimenpiteistä sovellettaessa Saksassa tiettyjä yhteisön 
ympäristönsuojelualan säädöksiä annetun neuvoston direktiivin 90/656/ETY 1-16 
artiklassa säädetään erityisestä aikataulusta yhteisön ympäristölainsäädännön 
täytäntöönpanemiseksi entisen Itä-Saksan osavaltioissa Berliini, Brandenburg, Saksi, 
Saksi-Anhalt, Thuringen ja Mecklenburg-Etu-Pommeri. Lisäsäännöksiä sisältyy 
sisämarkkinoihin liittyvistä Saksassa sovellettavista siirtymätoimenpiteistä ympäristön­
suojelusta annettujen tiettyjen yhteisön säännösten osalta annettuun neuvoston direktiiviin 
90/660/ETY. 
Näissä säädöksissä luetellaan tiettyjä ympäristöä koskevia direktiivejä, jotka oli pantava 
täytäntöön entisen Itä-Saksan alueella. Kussakin tapauksessa asetettiin määräaika, johon 
mennessä täytäntöönpano oli saatava päätökseen. Viimeiset täytäntöönpanotoimenpiteet 
oli suoritettava 31. joulukuuta 1995 mennessä. 
Direktiivin 90/656/ETY 17 artiklan mukaisesti 
Saksan liittotasavalta antaa välittömästi komissiolle tiedoksi ne toimenpiteet, 
joihin se on ryhtynyt 1-16 artiklan soveltamiseksi; komissio ilmoittaa niistä muille 
jäsenvaltioille ja Euroopan parlamentille. 
Tämän kertomuksen tarkoituksena on ilmoittaa muille jäsenvaltioille ja Euroopan 
parlamentille Saksan viranomaisilta tähän mennessä saadut tiedot. 
Komissio sai ensimmäisen osan tiedoista vuoden 1993 keskivaiheilla, ja se ilmoitti niistä 
Euroopan parlamentille ja jäsenvaltioille 29. kesäkuuta 1993 päivätyllä kertomuksella1. 
Tuon kertomuksen jälkeen komissio sai 5. heinäkuuta ja 9. lokakuuta 1996 sekä 30. 
huhtikuuta ja 12. elokuuta 1997 päivätyillä kirjeillä vettä, jätteitä, ilmansaasteita ja 
luonnonsuojelua koskevia lisätietoja. Tämä kertomus perustuu näihin tietoihin ja joissakin 
tapauksissa muihin Saksan viranomaisilta virallisesti saatuihin tietoihin. Kertomus koskee 
yksinomaan direktiivin 90/656/ETY 1-16 artiklassa säädettyjen oikeudellisten velvoit­
teiden täytäntöönpanoa. 
Tämän kertomuksen johdantona on korostettava, että tarkoituksena on toistaa vuoden 
1993 kertomukseen jo sisältyneitä tietoja vain, jos se on tämän kertomuksen kannalta 
tarpeellista. Kertomus ^keskittyy siten niihin oikeudellisiin toimenpiteisiin, joihin oli 
ryhdyttävä ensimmäisen kertomuksen antamisen jälkeen. Tämän vuoksi tässä 
kertomuksessa ei käsitellä siirtymäkauden toimenpiteistä sovellettaessa Saksassa tiettyjä 
yhteisön ympäristönsuojelualan säädöksiä annettua neuvoston direktiiviä 90/660/ETY, 
koska kaikki tarvittavat tiedot on jo esitetty vuoden 1993 kertomuksessa. Lisäksi on 
korostettava, että arvio direktiivin täytäntöönpanovaiheesta voidaan perustaa vain Saksan 
viranomaisten tuoreimpiin komissiolle toimittamiin tietoihin. 
H. Yleistä 
Vaikka direktiivi 90/656/ETY velvoittaa Saksan panemaan täytäntöön EY:n 
ympäristönsuojelualan lainsäädännön tietyn aikataulun mukaisesti ja viimeistään 31. 
joulukuuta 1995 mennessä, Saksa ilmoittaa tavoitteekseen samanlaiset ympäristöolot 
lännessä ja idässä vuoteen 2000 mennessä. 
Saksa toteaa, että maaperä, vesi ja ilma olivat erittäin pahoin saastuneita Saksan 
yhdistyessä. Sen vuoksi on ryhdytty merkittäviin toimenpiteisiin kuuden uuden osavaltion 
ympäristönsuojelun saattamiseksi entisen Länsi-Saksan tasolle, samalla kun on valmisteltu 
lainsäädäntöä mainittujen direktiivien täytäntöönpanemiseksi. 
Saksan antamien tietojen mukaan etusijalle on aluksi asetettu sellaiset välittömät 
toimenpiteet, joihin ryhdytään ihmisten terveyden ja ympäristön kannalta erittäin 
vaarallisissa tilanteissa. 
Samanaikaisesti tämän kanssa on toteutettu erityistoimenpiteitä eri aloilla kuten vesien 
suojelussa (liittyen erityisesti juomaveden saantiin ja jätevesien käsittelyyn), ilman­
saasteiden alalla (erityisesti pölyn ja rikkodioksidin osalta) ja jätehallinnon alalla. Saksa on 
ilmoittanut tärkeästä rahoitustuesta, jota on myönnetty parannustoimenpiteitä varten muun 
muassa Euroopan jälleenrakennuksen alueohjelman kautta. 
Komissio on jo vuoden 1993 kertomuksessaan todennut, että ympäristön parantuminen 
kuudessa uudessa osavaltiossa yhdistymisen jälkeen johtuu suurelta osin myös vanhentu­
neiden teollisuuslaitosten sulkemisesta. Saksan toimittamissa kertomuksissa on vahvistettu 
tämä erityisesti vesien ja ilman saastumisen osalta. 
1 KOM(93) 295 lopullinen 
-j 
Yhteenvetona Saksa toteaa, että kaikilla aloilla on tapahtunut merkittäviä parannuksia 
huolimatta muista tekijöistä kuten esimerkiksi ajoneuvojen määrän suuresta 
lisääntymisestä. 
ID, Yksityiskohdittain 
1. Vesi 
a) Direktiivin 90/656/ETY 1 artikla: pintavedet (direktiivit 75/440/ETY ja 
79/869/ETY) 
Direktiivin 90/656/ETY 1 artiklan mukaisesti Saksan oli huolehdittava siitä, että 
direktiiveissä 75/440/ETY ja 79/869/ETY säädettyjä pintaveden laatuvaatimuksia ja 
määritysmenetelmiä sekä näytteenotto- ja analysointitiheyttä koskevia säännöksiä 
noudatetaan entisen Saksan demokraattisen tasavallan alueen viimeistään 31. joulukuuta 
1995. 
Saksan viranomaiset ilmoittivat komissiolle vuonna 1997 kuudessa uudessa osavaltiossa 
jo hyväksytystä tai vielä hyväksyttävästä lainsäädännöstä direktiivien 75/440/ETY ja 
79/869/ETY täytäntöönpanemiseksi2. Osa lainsäädännöstä ei vastaa kyseisten direktiivien 
vaatimuksia. 
Direktiivi 75/440/ETY 
Direktiivin 75/440/ETY 3 artiklan mukaisesti jäsenvaltioiden on vahvistettava kaikkia 
näytteidenottopisteitä tai kutakin yksittäistä näytteenottopistettä varten pintaveteen 
sovellettavat arvot kaikkien kyseisessä direktiivissä mainittujen muuttujien osalta. Saksan 
ilmoituksen mukaan pintavedestä valmistettua vettä käytetään juomavetenä Mecklenburg-
Etu-Pommerissa, Saksissa, Saksi-Anhaltissa ja Thuringenissä ja näytteenottopisteet on 
jaettu luokkiin A 1 (5), A 2 (20), A 3 (2) ja alle A 3 (1). Viimeksi mainittu koskee 
Warnowjoesta otettua juomavettä Mecklenburg-Etu-Pommerissa. Kyseiset muuttujat ovat 
fosfaatit, liuenneen hapen kyllästymisaste ja kokonaiskolibakteerit. 
2 Berliini: Pintaveden käyttöä juomaveden lähteenä koskeva asetus (Verordnung iiber die Entnahme von 
Wasser aus oberirdischen Gewassern zum Zwecke der Trinkvvasserversorgung); Brandenburg: 15. 
huhtikuuta 1997 annettu juortiaveden valmistamiseen käytettävän pintaveden laatuvaatimuksia 
koskeva asetus (Verordnung iiber die Qualitätsanforderungen an oberirdische Gewasser fur die 
Entnahme von Wasser zum Zwecke der Trinkwasserversorgung), voimaantulopäivä 17. toukokuuta 
1997; Meckleriburg-Etu-Pommeri: 24. huhtikuuta 1997 annettu juomaveden valmistamiseen 
käytettävän pintaveden laatuvaatimuksia koskeva asetus (Verordnung iiber die Entnahme vôn Wasser 
aus oberirdischen Gewassern zum Zwecke der Trinkwasserversorgung), voimaantulopäivä 22. 
toukokuuta 1997; Saksi: Saksin ympäristö- ja aluekehitysministeriön juomaveden valmistamiseen 
tarkoitetun pintaveden laatuvaatimuksista 22. huhtikuuta 1997 antama asetus direktiivien 
75/440/ETY ja 79/869/ETY saattamiseksi osaksi osavaltion lainsäädäntöä (Verordnung des 
Sächsischen Staatsministeriums fur Umwelt und Landesentwicklung iiber die Qualitätsanforderung 
an Oberflächengewässer fur die Trinkwassergewinnung in Umsetzung der Riehumien 75/440/EWG 
und 79/869/EWG), voimaantulopäivä 22. toukokuuta 1997; Saksi-Anhalt: 17. huhtikuuta 1997 
annettu juomaveden valmistamiseen käytettävän pintaveden laatuvaatimuksia ja niiden valvontaa 
koskeva asetus (Verordnung iiber die Qualitätsanforderungen an oberirdische Gewasser fur die 
Trinkwassergewinnung und deren Ûberwachung), voimaantulopäivä 23. huhtikuuta 1997; 
Thûringen: 20. maaliskuuta 1997 annettu juomaveden valmistamiseen käytettävän pintaveden 
laatuvaatimuksia koskeva asetus (Thuringer Verordnung iiber die Qualitätsanforderungen an 
Oberflachenwasserfur die Trinkwassergewinnung), voimaantulopäivä 6. toukokuuta 1997. 
t 
Direktiivin 75/440/ETY 4 artiklan 2 kohdan mukaisesti jäsenvaltioiden on toteutettava 
tarvittavat toimenpiteet ympäristön jatkuvan parantumisen varmistamiseksi. Tätä varten 
niiden on laadittava järjestelmällinen toimintasuunnitelma, johon sisältyy aikataulu 
pintavesien, erityisesti A3 luokkaan kuuluvien, parantamiseksi. Nämä suunnitelmat on 
toimitettu Brandenburgin, Saksin ja Thuringenin osalta. Kuitenkin vain ensimmäisessä 
tapauksessa ilmoitettu suunnitelma on laadittu 4 artiklan 2 kohdan mukaisesti. Saksin 
osalta suunnitelmasta puuttuvat tiedot Zeuggraben/Flöhasta otetun veden laadusta. 
Direktiivin 75/440/ETY 4 artiklan 3 kohdan mukaisesti komissiolle on tehty ilmoitus 
vesivarojen hoitosuunnitelmasta Mecklenburg-Etu-Pommerissa sijaitsevan Warnowjoen 
osalta. Thuringenissä sijaitsevasta Weidan padosta on tehty toinen vesivarojen hoito­
suunnitelmaa koskeva ilmoitus nitraattien osalta. 
Direktiivi 79/869/ETY 
Direktiivin 79/869/ETY 3 ja 4 artiklan mukaisesti jäsenvaltioiden on käytettävä tässä 
direktiivissä tarkoitettuja vertailumenetelmiä, ja niiden olisi noudatettava direktiivissä 
75/440/ETY lueteltuja muuttujien vuosittaisen näytteenoton ja analyysiin 
vähimmäistiheyksiä. 
Saksan viranomaiset ovat toimittaneet tietoja lainsäädännöstä direktiivin 79/869/ETY 
täytäntöönpanemiseksi. Näiden tietojen mukaan lainsäädäntöä valmistellaan kaikissa 
kuudessa uudessa osavaltiossa. Viranomaiset ovat toimittaneet tietoja sekä muuttujista 
että tiheyksistä sellaisina kuin niistä on säädetty kaikissa kuudessa uudessa osavaltiossa. 
Ne eivät kaikki vastaa direktiivin vaatimuksia. 
b) Direktiivin 90/656/ETY 2 artikla: uimaveden laatu (direktiivi 76/160/ETY) 
Direktiivin 90/656/ETY 2 artiklan mukaisesti Saksan oli huolehdittava siitä, että 
direktiivillä 76/160/ETY asetettuja velvoitteita noudatetaan entisen Saksan demokraat­
tisen tasavallan alueella viimeistään 31. joulukuuta 1993. 
Saksa on ilmoittanut, että kuuden uuden osavaltion osalta direktiivin 76/160/ETY 
täytäntöönpanon edellyttämää lainsäädäntöä valmistellaan, mutta että lukuun ottamatta 
Mecklenburg-Etu-Pommeria ja Saksi-Anhaltia sitä ei vielä ole hyväksytty3. Todettakoon, 
että jälkimmäisessä tapauksessa on annettu kiertokirje sitovan lainsäädännön asemesta. 
c) Direktiivin 90/656/ETY 3 artikla: vaarallisten aineiden päästöt 
(direktiivi 76/464/ETY ja johdannaisdirektiivit) 
Direktiivin 90/656/ETY 3 artiklan mukaisesti Saksan oli sovellettava viimeistään 31. 
joulukuuta 1992 lähtien entisen Saksan demokraattisen tasavallan alueella direktiivien 
76/464/ETY, 82/176/ETY, 83/513/ETY, 84/156/ETY, 84/491/EY, 86/280/ETY ja 
88/347/ETY säännöksiä Saksan yhdistymisajankohtana olemassa olleisiin teollisuus­
laitoksiin. Komission direktiivillä 93/80/ETY määräaikaa pidennettiin joulukuun 31. 
päivään 1995. 
3 Mecklenburg-Etu-Pommeri: 3. toukokuuta 1995 annettu uimarantojen hygieniaa koskeva osavaltion 
asetus (Landesverordnung iiber hygienische Anforderungen an Badestellen), voimaantulopäivä 25. 
toukokuuta 1995; Saksi-Anhalt: Työ-ja sosiaaliministeriön kiertokirje, 15. lokakuuta 1993. 
S 
Saksa ilmoittaa, että mainittuja direktiivejä ei ole vielä pantu täytäntöön. Suunnitelmana 
on panna ne täytäntöön liittovaltion tasolla. Valmistelutyö on käynnissä. 
Saksa on toimittanut myös kuvia ja taulukoita, jotka osoittavat vaarallisten aineiden 
(elohopean, kadmiumin, fosforin) vähentyneen merkittävästi pintavesissä, erityisesti 
Elbejoessa. 
d) Direktiivin 90/656/ETY 4 artikla: kalanviljely vesien laatu 
(direktiivi 78/659/ETY) 
Direktiivin 90/656/ETY 4 artiklan mukaisesti Saksan oli huolehdittava siitä, että entisen 
Saksan demokraattisen tasavallan alueella noudatetaan direktiivistä 78/659/ETY 
aiheutuvia velvoitteita viimeistään vuoden 1992 joulukuusta lähtien. 
Saksa on ilmoittanut, että mainittuja direktiivejä ei ole vielä pantu täytäntöön. 
Suunnitelmana on panna ne täytäntöön liittovaltion tasolla. Valmistelutyö on käynnissä. 
Vuonna 1997 Saksan viranomaiset ilmoittivat kahta uutta osavaltiota koskevasta 
lainsäädännöstä4. 
e) Direktiivin 90/656/ETY 6 artikla: pohjavesien suojelu pilaantumiselta 
(direktiivi 80/68/ETY) 
Direktiivin 90/656/ETY 6 artiklan mukaisesti Saksan oli huolehdittava direktiivin 
80/68/ETY velvoitteiden noudattamisesta entisen Saksan demokraattisen tasavallan 
alueella viimeistään 31. joulukuuta 1995 lähtien. 
Saksan ilmoituksen mukaan kyseinen direktiivi pannaan täytäntöön liittovaltion tasolla. 
Vuonna 1997 Saksa toimitti 18. maaliskuuta 1997 annetun täytäntöönpanoasetuksen5. 
Lisäksi Saksa on toimittanut yksityiskohtaisia tietoja direktiivin 80/68/ETY 3-6 artiklaa 
koskevista täytäntöönpanotoimenpiteistä. 
Direktiivin 3, 4 ja 5 artikla koskevat luetteloissa I ja II mainittujen aineiden päästöjä 
pohjaveteen. Saksan ilmoituksen mukaan tällaisia suoria päästöjä ei ole. Direktiivin 4 
artiklan 1 kohdan toisen luetelmakohdan ja 5 artiklan 1 kohdan toisen luetelmakohdan 
osalta suoritetaan seurantaa, ja lupia myönnetään niin, että estettäisiin luettelon I aineiden 
epäsuorat päästöt ja vältettäisiin luettelon II aineiden aiheuttama pilaantuminen. Myös 
kaatopaikkojen tilannetta käsitellään (katso jätteitä koskevaa jaksoa edempänä). 
4 Brandenburg: 28. toukokuuta 1997 annettu pintaveden laatuvaatimuksia kalakannan suojelemiseksi 
koskeva asetus (Verordnung iiber die Qualitätsanforderungen an iiberirdische Gewasser, um das 
Leben von Fischen zu erhalten); Saksi: Suojelua ja parantamista edellyttävien makeiden vesien 
laadusta kalojen elämän turvaamiseksi 18. heinäkuuta 1978 annetun neuvoston direktiivin 
78/659/ETY saattamisesta osaksi osavaltion lainsäädäntöä 3. heinäkuuta 1997 annettu Saksin 
ympäristö- ja maankäyttöministeriön asetus (Verordnung des Sächsischen Staatsministeriums fur 
Umwelt und Landesentwicklung zur Umsetzung der Richtlinie 78/65 9/EWG iiber die Qualität von 
Siiflwasser, das schutz- oder verbesserungsbeduriug ist, um das Leben von Fischen zu erhalten). 
5 Pohjaveden suojelemisesta tiettyjen vaarallisten aineiden aiheuttamalta pilaantumiselta 17. joulukuuta 
1979 annetun neuvoston direktiivin 80/68/ETY saattamisesta osaksi kansallista lainsäädäntöä 18. 
maaliskuuta annettu asetus (Verordnung zur Umsetzung der Richtlinie 80/68/EWG des Rates vom 
17. Dezember 1979 iiber den Schutz des Grundwassers gegen Versclunutzung durch bestimmte 
gefährliche Stoffe), voimaantulopäivä 22. maaliskuuta 1997. 
c 
Direktiivin 4 artiklan 1 kohdan kolmannen luetelmakohdan osalta Saksa on ilmoittanut, 
että siirtymäkauden toimenpiteitä toteutetaan kunnes lainsäädäntö tulee voimaan. Saksa 
on myös toimittanut tietoja suorista päästöistä Thuringenissä. Nämä ovat olleet yksittäisiä 
tapauksia, ja päästöt ovat joko loppuneet tai niiden ei katsota kuuluvan direktiivin 
80/68/ETY soveltamisalaan 2 artiklan b alakohdan nojalla. Artiklan 6 osalta Saksa on 
toimittanut tietoja luvanvaraisista keinotekoisista imeytyksistä Saksissa Saksi-Anhaltissa. 
Pohjaveden merkitys kuudessa uudessa osavaltiossa on hyvin suuri (kaksi kolmasosaa 
juomavedestä saadaan pohjavedestä), ja Saksa onkin toimittanut tietoja hankkeesta, joka 
koskee pohjaveden seurantaa ja näytteenottoverkon perustamista. 
f) Direktiivin 90/656/ETY 7 artikla: ihmisten käytettäväksi tarkoitetun veden 
suojelu (direktiivi 80/778/ETY) 
Direktiivin 90/656/ETY 7 artiklan mukaisesti Saksan oli huolehdittava siitä, että 
direktiivin 80/778/ETY mukaisia velvoitteita noudatetaan entisen Saksan demokraattisen 
tasavallan alueella viimeistään 31. joulukuuta 1993. Sen oli kuitenkin pyrittävä 
noudattamaan tätä tavoitetta jo 31. joulukuuta 1991 alkaen. Jos Saksa ei saavuttaisi tätä 
tavoitetta, sen oli välittömästi annettava komissiolle kaikki tarpeelliset tiedot ja 
parannusohjelma, josta ilmenevät ne toimenpiteet, joilla direktiivin tavoitteiden 
saavuttaminen viimeistään 31. joulukuuta 1995 voidaan varmistaa. 
Saksa ilmoittaa, että direktiivi 80/778/ETY on pantu täytäntöön liittovaltion 
lainsäädännöllä, jota sovelletaan kuudessa uudessa osavaltiossa 1. lokakuuta 1995 
lähtien6. 
Ihmisten käytettäväksi tarkoitetun veden laadusta kuudessa uudessa osavaltiossa komissio 
on jo vuoden 1993 kertomuksessa todennut, että Saksa ei onnistunut saattamaan sitä 
direktiivissä 80/778/ETY vaaditulle tasolle 31. joulukuuta 1991 mennessä. Komissio ei 
pitänyt Saksan vuonna 1992 antamaa ensimmäistä kertomusta täydellisenä direktiivin 
90/656/ETY 7 artiklassa säädetyn edellä kuvatun velvoitteen vuoksi. Tämä johtui 
erityisesti luotettavien tietojen puuttumisesta. Saksa antoi vuoden 1996 kesäkuussa 
lisäkertomuksen, jossa kuvataan yksityiskohtaisesti juomaveden laatua koskevaa yleistä 
tilannetta vuoden 1992 jälkeen, toteutettuja toimenpiteitä ja saavutettuja tuloksia. 
Yleisesti todetaan, että raja-arvot on ylitetty vain erityistapauksissa: vuoden 1995 lopulla 
alle 0,1 prosenttia väestöstä oli joutunut alttiiksi direktiivin 80/778/ETY liitteen I 
myrkyllisten aineiden raja-arvojen ylityksille ja 0,6 prosenttia nitraatteja koskevien raja-
arvojen ylityksille. 
2. Luonnonvaraiset linnut 
Direktiivin 90/656/ETY 5 artikla: luonnonvaraiset linnut (direktiivi 79/409/ETY) 
Direktiivin 5 artiklan mukaisesti Saksan oli huolehdittava siitä, että mainitun direktiivin 3 
ja 4 artiklan velvoitteiden mukaiset suojatoimenpiteet saatetaan voimaan entisen Saksan 
demokraattisen tasavallan alueella viimeistään 31. joulukuuta 1992. 
6 Juomavettä ja elintarviketeollisuudessa käytettävää vettä koskeva asetus (Verordnung ûber Trinkwasser 
und iiber Wasser fur Lebensmittelbetriebe), sellaisena kuin se on julkaistuna tiedonannossa 5. 
joulukuuta 1990, oikaisu 23. tammikuuta 1993. 
Saksa ilmoittaa, että direktiivi 79/409/ETY on pantu täytäntöön ja viittaa jo vuoden 1993 
kertomukseen sisältyviin tietoihin. 
3. SQ2:n, NOx:n ia lviivn aiheuttama ilman saastuminen 
Direktiivin 90/656/ETY 8, 10 ja 12 artiklassa säädetään kaksivaiheisesta lähestymistavasta 
ilmanlaadun parantamiseksi entisen Saksan demokraattisen tasavallan alueella S02:n, 
NOx:n ja lyijyn osalta, jotka kuuluvat direktiivien 80/779/ETY (S02), 82/8S4/ETY (ilman 
lyijypitoisuus) ja 85/203/ETY (NOx) soveltamisalaan. 
Ensimmäisessä vaiheessa Saksan oli määrä toteuttaa tarvittavat toimenpiteet 
huolehtiakseen siitä, että viimeistään 31. joulukuuta 1991 mainittujen saastuttavien 
aineiden pitoisuus ei ylittänyt direktiiveissä säädettyjä raja-arvoja. Jos vaikutti toden­
näköiseltä, että saasteiden raja-arvot saattaisivat toteutetuista toimenpiteistä huolimatta 
ylittyä tietyillä alueilla, Saksan oli ilmoitettava tästä komissiolle 31. joulukuuta 1991 
mennessä (typpidioksidin osalta 31. joulukuuta 1992 mennessä) ja samalla toimitettava 
komissiolle suunnitelmat näiden alueiden ilmanlaadun asteittaisesta parantamisesta. Näissä 
suunnitelmissa piti kuvata jo toteutettuja tai toteutettavia toimenpiteitä. 
Näillä toimenpiteillä oli saatettava kyseisten epäpuhtauksien pitoisuudet näiden alueiden 
ilmakehässä - toisessa vaiheessa - viimeistään 31. joulukuuta 1995 tasolle, joka ei ylitä 
kyseisissä direktiiveissä säädettyjä raja-arvoja. 
Saksa ilmoittaa, että direktiivin 90/656/ETY 8, 10 ja 12 artiklassa luetellut direktiivit on 
pantu täytäntöön 26. lokakuuta 1993 annetulla liittovaltion lailla7. 
a) Direktiivin 90/656/ETY 8 artikla: rikkidioksidi ja leijuma 
(direktiivi 80/779/ETY) 
Jo vuoden 1993 kertomuksessa todettiin Saksan ilmoittaneen vyöhykkeet, joilla 
pitoisuudet ovat ylittäneet direktiivissä 80/779/ETY säädetyt raja-arvot. Nämä 
vyöhykkeet sijaitsivat Saksi-Anhaltissa, Saksissa ja Thuringenissä. 
Kaikkiaan ilmoitetut raja-arvojen ylitykset voidaan tiivistää seuraavasti: 
Seuraavien nk. trooppisten vuosien (1. huhtikuuta - 31. maaliskuuta) osalta on ilmoitettu 
seuraavat lukumäärät vyöhykkeitä/alavyöhykkeitä, joilla on havaittu ylityksiä: 
91/92: 18. 92/93: 21. 93/94: 4. 94/95: 1. 95/96: 1. 
Myöhemmin. toimitettujen tietojen perusteella S02-päästöt ovat huomattavasti 
vähentyneet kuudessa uudessa osavaltiossa direktiivissä 90/656/ETY säädetyn ajan 
kuluessa. Kahta viimeistä trooppista vuotta koskevat tiedot kertovat S02:n raja-arvon 
ylittymisestä vain Erzgebirgen alueella (Saksissa). Ylitysten odotetaan jatkuvan seuraavat 
neljä vuotta, koska alueen S02-saasteet ovat luonteeltaan rajat ylittäviä. Myös ylitysten 
syyt on ilmoitettu samoin kuin alueella toteutetut, S02-päästöjen asteittaiseen 
vähentämiseen tähtäävät toimenpiteet. 
7 Päästöjä koskevan liittovaltion asetuksen täytäntöönpanosta 26. lokakuuta 1993 annettu 22. asetus (22. 
Verordnung zur Durchfuhrung des Bundes-Immissionsschutzgesetzes), sellaisena kuin se on 
muutettuna 27. toukokuuta 1994 annetulla asetuksella. 
% 
b) Direktiivin 90/656/ETY 10 artikla: ilman lyijypitoisuus (direktiivi 
82/884/ETY) 
Kuten jo vuoden 1993 kertomuksessa mainittiin, Saksan viranomaiset tekivät varotoimen­
piteenä ilmoituksen Ohrdurfin alueesta (Landkreis Gotha), jolla direktiivissä 82/884/ETY 
säädetyt raja-arvot saattaisivat ylittyä vanhan maaliteollisuuden vuoksi. Läheinen alue 
todettiin riskialueeksi. Viranomaiset ilmoittivat komissiolle myös tuotantoprosessin muu­
toksista. Niiden seurauksena tuotantolaitoksen päästöt vähenivät huomattavasti ja 
saavuttivat säädetyn raja-arvon. Tämä varmistui myös alueella vuosina 1994 ja 1995 
toteutetuissa peräkkäisissä mittausohjelmissa. Korkein vuonna 1995 mitattu arvo oli 0,69 
Hg/m3. Tämän johdosta katsottiin, ettei Ohrdurfia voitu enää pitää riskialueena. 
Kaksi muuta Saksissa sijaitsevaa aluetta (Freiberg (joukko teollisia laitoksia) ja Zwickau 
(Bleiakkumulatorenwerke)) on ilmoitettu, mutta ylityksistä ei ole tehty ilmoituksia. 
Seurantaa jatketaan kuitenkin edelleen. 
Komissio on saanut Saksan viranomaisilta myös suunnitelmat toimenpiteistä ja 
menettelyistä saastuneiden alueiden ilmanlaadun parantamiseksi. 
c) Direktiivin 90/656/ETY 12 artikla: typpidioksidi (direktiivi 85/203/ETY) 
Sakan viranomaiset ilmoittivat neljä vyöhykettä, joilla saattaa esiintyä raja-arvot ylittäviä 
pitoisuuksia. Mitään ylityksiä ei kuitenkaan ole ilmoitettu direktiivissä 90/656/ETY 
säädetyn ajan osalta. 
Saksan viranomaisten mukaan ei koko alueella vuodesta 1990 lähtien ole todettu 
typpidioksidin raja-arvot ylittäviä pitoisuuksia. 
Saksan viranomaiset ovat myös toimittaneet komissiolle tietoja toimenpiteistä N02-
päästöjen vähentämiseksi eli Nox-päästöjen vähentämisen kiinteistä lähteistä ja 
liikenteestä. 
Saksan hallituksen ilmoittamien tietojen perusteella direktiivin 85/203/ETY vaatimukset 
on saavutettu uusissa osavaltioissa. 
4. Suuronnettomuuksia vaarat 
Direktiivin 90/656/ETY 9 artikla: suuronnettomuuksien vaarat 
Direktiivin 82/501/ETY 9 artiklan mukaisesti kyseisen direktiivin velvoitteita oli 
noudatettava entisen Saksan demokraattisen tasavallan alueella viimeistään 1. heinäkuuta 
1992 lähtien. Tämä direktiivi pantiin täytäntöön sisällyttämällä se Saksan lainsäädäntöön8. 
Toiminta kaikissa kuudessa osavaltiossa vastaa tämän direktiivin tavoitteita. 
Saksa ilmoittaa, että yhdessä erityistapauksessa, joka koskee Thuringenissä olevaa 
yritystä, ei ole annettu tietoja turvallisuustoimenpiteistä direktiivin 82/501/ETY 5 artiklan 
mukaisesti, koska yritys aiotaan sulkea. Saksa ei kuitenkaan ole varmistanut että yritys on 
nyt suljettu. 
Onnettomuuksista 20. syyskuuta 1991 annettu asetus (Störfall-Verordnung), sellaisena kuin se on 
viimeksi muutettuna 26. lokakuuta 1993 annetun asetuksen 3 artiklalla. 
5. Asbestin aiheuttama pilaantuminen 
Direktiivin 90/656/ETY 14 artikla: asbestin aiheuttaman ympäristön pilaantumisen 
ehkäiseminen ja vähentäminen (direktiivi 87/217/ETY) 
Direktiivin 14 artiklan mukaisesti direktiivillä 87/217/ETY säädettyjä velvoitteita oli 
noudatettava entisen Saksan demokraattisen tasavallan alueella 31. joulukuuta 1991 ja 30. 
kesäkuuta 1993 lähtien. 
Saksan viranomaiset ilmoittavat, että direktiivi 87/217/ETY on pantu täytäntöön Saksan 
lainsäädännössä9. Tähän lainsäädäntöön sisältyy säännöksiä, joilla kielletään asbestin 
valmistaminen ja käyttö lukuun ottamatta joitakin vanhoja laitoksia, jotka saavat jatkaa 
tilapäisesti. Lainsäädännöllä asetetaan myös raja-arvot ilmaan ja veteen suuntautuville 
päästöille. 
6. Jätteet 
Direktiivin 90/656/ETY 16 artikla: jätteet (direktiivit 75/442/ETY ja 78/319/ETY) 
Direktiivin 16 artiklan 1 kohdan mukaisesti Saksan oli uusia laitoksia lukuun ottamatta 
huolehdittava siitä, että direktiivin 75/442/ETY 8 artiklaa ja direktiivin 78/319/ETY 9 
artiklaa oli noudatettava entisen Saksan demokraattisen tasavallan alueella viimeistään 31. 
joulukuuta 1995. Näiden säännösten mukaan jätteenkäsittelylaitosten on saatava toimilupa 
toimivaltaiselta viranomaiselta. Saksan ilmoituksen mukaan lupamenettelyt ovat käynnissä 
nykyisten kunnallisjätteiden kaatopaikkojen (133) ja vaarallisten jätteiden sijoituspaikkojen 
(13) samoin kuin 11 tilapäisen varastointipaikan osalta. Se on myös toimittanut tietoja 
uusien kunnallisjätteen kaatopaikkojen (3) luvista ja 23 tilapäisen varastointipaikan luvista. 
Kunnallisjätteiden kaatopaikkoja on suljettu 84. Tarvittaessa suoritetaan jälkitöitä. 
Direktiivin 16 artiklan 2 kohdan mukaisesti Saksan oli viimeistään 31. joulukuuta 1991 
annettava komissiolle direktiivin 75/442/ETY 6 artiklan ja direktiivin 78/319/ETY 12 
artiklan mukaiset parannussuunnitelmat. Vuoden 1993 kertomuksessa komissio ilmoitti, 
että se ei ollut Saksan kanssa samaa mieltä termin 'parannussuunnitelma' tulkinnasta, ja se 
oli sitä mieltä, että nämä suunnitelmat on laadittava direktiivin 75/442/ETY 6 artiklan ja 
direktiivin 78/319/ETY 12 artiklan mukaisesti. Koska Saksa on nyt - ainakin suurelta osin 
- esittänyt kaikkien kuuden uuden osavaltion osalta kaikki tarpeelliset kyseisiä säännöksiä 
vastaavat jätteenhoitosuunnitelmat, kysymys on ratkaistu. 
9 Suojelemista vaarallisilta aineilta koskeva 26. lokakuuta 1993 annettu asetus (Verordnung zum Schutz 
vor gefährlichen Storien). 
1D 
Liiteluettelo: 
Liite 1: Direktiivin 90/656/ETY 1 -10, 12 ja 14 artiklan nojalla annettu ilmoitus 
Liite 2: Direktiivin 90/656/ETY 1, 6 ja 16 artiklan nojalla annettu ilmoitus 
Liite 3 : Direktiivin 90/656/ETY 1 artiklan nojalla annettu ilmoitus 
Liite 4: Ilmoitus direktiiviä 90/656/ETY koskevasta yleisestä tilanteesta 
ii 
DA: Bilaget foreligger kun pâ tysk 
EN: Annex exists in German only 
ES: Anexo disponible sôlamente en alemân 
FI: Liite saatavilla ainoastaan saksankielisenä 
FR: Annexe disponible seulement en allemand 
GR: To JtaQdQTîifxa tmàQxei [xövo axa yzQ\iavm& 
IT: Allegato disponibile soitanto in tedesco 
NL: Annex bestaat alleen in het duits 
PT: Anexo apemas disponivel em alemao 
SV: Bilagan fmns bara pâ tyska 


ISSN 1024-4492 
KOM(98) 33 lopullinen 
/V.ii3Xx\. J\_l. JV.J-rv X 
FI 14 01 13 03 
Luettelonumero : CB-CO-98-033-FI-C 
ISBN 92-78-30330-5 
Euroopan yhteisöjen virallisten julkaisujen toimisto 
L-2985 Luxemburg